

**דוח הדירקטוריון על מצב ענייני החברה**

לתקופה שהסתיימה ביום 30 ביוני 2022

החברה הינה "תאגיד קטן", כהגדרת מונח זה בתקנות ניירות ערך (דוחות תקופתיים ומיידיים), תש"ל- 1970 ("תקנות הדוחות התקופתיים"). בהתאם לדיווחים מיידיים שפרסמה החברה ביום 6 בפברואר 2014 (מס' אסמכתא: 2014-01-033574), ביום 18 במרץ 2015 (מס' אסמכתא : 2015-01-053986) וביום 22 במרץ 2022 (מס' אסמכתא: 2022-01-033190), אשר המידע הכלול בהם מובא כאן על דרך ההפניה, דירקטוריון החברה החליט לאמץ את ההקלות המפורטות להלן: 1) לעניין צירוף הערכות שווי מהותיות מאוד; (2) לעניין גילוי בדבר חשיפה לסיכוני שוק; 3) לענייו דיווח בדבר אפקטיביות הבקרה הפנימית; 4) לעניין צירוף דוחות כספים של חברה כלולה.

דוח הדירקטוריון על מצב ענייני קבוצת פלסטו-קרגל בע"מ

לתקופה שהסתיימה ביום 30 ביוני 2022

דירקטוריון קבוצת פלסטו - קרגל בע"מ ("החברה") מתכבד להגיש את סקירת הדירקטוריון לדוחות הכספיים לתקופה שהסתיימה ביום 30 ביוני 2022 ("הדוחות הכספיים"), כשהיא ערוכה על-פי תקנות ניירות ערך (דוחות תקופתיים ומיידיים), תש"ל-1970 ("התקנות"). הנתונים הכספיים בסקירה זו הינם באלפי ש"ח ומתייחסים לדוחות המאוחדים של החברה והחברות המאוחדות. פעילותה של החברה מתבצעת באמצעות החברה ובאמצעות החברות המאוחדות (חברות, אשר החברה מחזיקה בהן, במישרין או בעקיפין, יותר מ- 50% מזכויותיהן) וכן חברות כלולות (קרגל להבים בע"מ) (החברה והחברות המאוחדות, יחד: "הקבוצה")[[1]](#footnote-1).

דוח זה נערך מתוך הנחה כי בפני הקורא נמצא הדוח התקופתי של החברה לשנת 2021 כפי שפורסם ביום 23 במרס 2022, מספר אסמכתא: 2022-01-033277, הכלול בדוח זה על דרך ההפניה (להלן: "הדוח התקופתי 2021"). למונחים ולמושגים בהם נעשה שימוש במסגרת דוח זה תהא המשמעות הנתונה להם בפרק תיאור עסקי התאגיד ("פרק תיאור עסקי התאגיד") הנכלל בדוח התקופתי שדוח דירקטוריון זה מהווה חלק ממנו

# **הסברי הדירקטוריון למצב ענייני הקבוצה ליום 30 ביוני 2022**

# תיאור תמציתי של עסקי התאגיד

החברה וחברות הבת שלה עוסקות בשני תחומי פעילות:

# **תחום הקרטון הגלי** **-** במסגרת תחום פעילות זה, עוסקת החברה באמצעות קרגל בע"מ ("**קרגל**") ובאמצעות מיכלי טריפלקס (2003) בע"מ ("**טריפלקס**") בייצור, עיבוד ושיווק של לוחות ואריזות מקרטון גלי (לרבות פתרונות אריזה מעץ, ספוג ואריזות המשלבות קרטון גלי, עץ וספוג), המשמשים בעיקר לאריזה ושינוע של מוצרי תעשייה, ההיי-טק, מזון והתוצרת חקלאית.

# תחום האריזות הגמישות - **במסגרת תחום פעילות זה, עוסקת החברה באמצעותה ובאמצעות מור תעשיות פלסטיק בע"מ וקרגל אריזות גמישות בע"מ בפיתוח, ייצור ושיווק של שרוולים ויריעות** פוליאתילן **המשמשים, בין היתר, לתעשיית הגומי, כחומר גלם לתעשיית האריזות הגמישות ולייצור מוצרים שונים ובין היתר: שקים, שקיות ואריזות גמישות אחרות, לרבות מודפסים העשויים מיריעות פוליאתילן אחת או ממספר יריעות שונות, המוצמדות בתהליך למינציה, ואשר משווקים בעיקר למגזר התעשייתי וללקוחות אחרים.**

# גילוי בדבר השפעות האינפלציה והריבית

# בשנים האחרונות שיעורי האינפלציה בישראל היו נמוכים ונעו בטווח של כ- 1% לשנה.

# החל משנת 2022 חלה עלייה בשיעור האינפלציה בישראל ובעולם. מדד המחירים לצרכן עלה בשנת 2021 ב- 2.8% ובתקופת הדוח בשיעור של 3.2%. בשבעת החודשים הראשונים של שנת 2022 עלה המדד בשיעור של 4.3% עם צפי להמשך עליית האינפלציה בעתיד הנראה לעין.

# בנוסף, בתקופה האחרונה, לאחר תקופה ארוכה בה שיעור הריבית בבנק ישראל היה אפסי, החל בנק ישראל להעלות את הריבית בישראל וביצע זאת במספר פעימות, וצפוי להמשיך במגמה זאת, בהקבלה לבנקים מרכזיים בעולם אשר החליטו על העלאות ריבית במטרה לבלום את עליות המחירים ולהגביל את שיעור עליית האינפלציה. ריבית בנק ישראל הועלתה בתקופת הדוח משיעור של 0.1% לשיעור של 1.25%. בשבעת החודשים הראשונים של שנת 2022 עלתה הריבית לשיעור של 2% עם צפי להעלאות ריבית נוספות.

החברה בחנה את השפעת עליית המדד והריבית על תוצאותיה הכספיות וכן השפעות צפויות עתידיות.

עיקר חשיפת החברה לעליית המדד הינה להלוואות צמודות למדד (בסכומים שאינם מהותיים) וכן להשפעות מיישום תקן 16, חשיפה המקבלת ביטוי בעלויות המימון של החברה.

בתקופת הדוח רשמה החברה הוצאות הפרשי הצמדה למדד בסכום של כ-0.8 מיליון ש"ח.

לאור תחזיות להמשך עליית האינפלציה, ביצעה החברה ניתוח רגישות להשפעות עתידיות צפויות כתוצאה מעליית מדד נוספת. החברה מעריכה שכל עליה של 1% בשיעור עליית המדד, תגדיל את הוצאת המימון בסך של כ-0.2 מיליון ש"ח .

עיקר חשיפת החברה לעליית הריבית הינה בגין הלוואות בריבית משתנה, חשיפה המקבלת ביטוי בעלויות המימון של החברה.

בתקופת הדוח רשמה החברה הוצאות ריבית נוספות, הנובעות מהעלייה בשיעור הריבית, בסך של כ-0.3 מיליון ש"ח.

לאור תחזיות בנק ישראל לעליות ריבית נוספות, ביצעה החברה ניתוח רגישות להשפעות עתידיות צפויות כתוצאה מעליית ריבית נוספת, החברה מעריכה שכל עלייה של 1% בשיעור ריבית בנק ישראל, תגדיל את הוצאות המימון בסך של כ-2.7 מיליון ש"ח.

 יובהר כי המידע כאמור לעיל מהווה מידע צופה פני עתיד כהגדרת המונח בחוק ניירות ערך, תשכ"ח-1968, הכולל, בין היתר, תחזיות, הערכות, אומדנים ומידע אחר, המתייחסים לאירועים או עניינים עתידיים, אשר התממשותם אינה וודאית ואינה בשליטת החברה.

# **נתונים** עיקריים **מתוך פרק תיאור עסקי התאגיד והסבר על שינויים בפעילות הקבוצה במהלך הרבעון הראשון לשנת 2022 ולאחריו**

# ביום 29 במאי 2022, אישר דירקטוריון החברה את התקשרותה בהסכם עם חברת פלסטופיל הזורע בע"מ ("**הרוכשת**")[[2]](#footnote-2), אשר במסגרתו תמכור החברה לרוכשת את פעילותה לפיתוח, ייצור, ושיווק אריזות גמישות באתר שדרות ("**הממכר**") וזאת בתמורה לתשלום בסך של 83 מיליון ש"ח[[3]](#footnote-3) ("**ההסכם**" ו-"**התמורה**", בהתאמה) בכפוף להתאמות ולהתקיימות תנאים מתלים כמפורט להלן.

# נכון למועד דוח זה החברה עוסקת בפיתוח, ייצור ושיווק אריזות גמישות במישרין ובאמצעות חברות הבת מור תעשיות פלסטיק בע"מ ("**מור**")[[4]](#footnote-4) וקרגל אריזות גמישות בע"מ ("**קא"ג**")[[5]](#footnote-5). במסגרת העסקה, החברה תמכור לרוכשת את מלוא אחזקותיה במניות מור (כשהן נקיות וחופשיות) ואת הפעילות המבוצעת על ידה במישרין ובעצמה בתחום האריזות הגמישות[[6]](#footnote-6),[[7]](#footnote-7).

# התאמת התמורה – במועד השלמת העסקה לסכום התמורה בגין מניות מור: (א) יתווסף או יופחת, לפי העניין, ההפרש שבין הון חוזר (כהגדרתו בהסכם) בסך של 52 מיליון ש"ח לבין סכום ההון החוזר שיהיה בפועל במועד השלמת העסקה; (ב) תתווסף יתרת המזומן; ו-(ג) תופחת יתרת החוב הפיננסי[[8]](#footnote-8).

# הרוכשת תהא רשאית לדחות חלק מתשלום התמורה בסך שלא יעלה על 15 מיליון ש"ח ("**התשלום הנדחה**") לתקופה שלא תעלה על 6 חודשים לאחר מועד ההשלמה ובכפוף למתן שטר חוב לטובת החברה במועד ההשלמה. התשלום הנדחה ישא הפרשי הצמדה לעליית מדד המחירים לצרכן וריבית בשיעור שנתי של 5% בגין התקופה החל ממועד ההשלמה ועד מועד התשלום בפועל של התשלום הנדחה.

# ההסכם כולל מצגים של המוכר לקונה כמקובל בעסקאות מסוג זה. בנוסף כולל ההסכם שיפויים בגין אירועים ספציפיים המפורטים בהסכם, וזאת בכפוף למגבלות, לעילות, לסכומי מינימום ומקסימום וכן, לתקופות השיפוי הקבועות בהסכם.

# השלמת העסקה – השלמת העסקה כפופה להתקיימות מספר תנאים מתלים, שעיקרם קבלת אישור הממונה על התחרות (אשר התקבל ביום 3.8.2022), היעדר שינוי מהותי לרעה, וקבלת אישורי צדדים שלישיים, לרבות גופים מממנים. ככל שהתנאים המתלים לא יתקיימו עד ליום 20 בספטמבר 2022, יסתיים ההסכם מאליו.

# בכפוף לאמור, השלמת העסקה מתוכננת להתבצע עד תום הרבעון השלישי של שנת 2022. עם זאת, למועד זה אין וודאות כי העסקה תושלם.

# בהתאם לאומדני החברה, השלמת העסקה צפויה להביא להפסד הון בסך של כ- 14 מיליון ש"ח (כולל הוצאות עסקה) שהחברה רשמה בדוחותיה הכספיים ליום 30 ביוני 2022 הפסד מירידת ערך בגין הפסד צפוי זה, אשר יוחס לרכוש הקבוע והנכסים הבלתי מוחשיים באופן פרופורציונאלי. התמורה מהעסקה, צפויה לשמש בשלב זה, להקטנת החוב הפיננסי של החברה.

# **יובהר כי האמור לעיל בדבר ההשלכות החשבונאיות הינו הערכה ראשונית של החברה, המהווה מידע צופה פני עתיד, כהגדרת המונח בחוק ניירות ערך, תשכ"ח-1968, שטרם נסקר על ידי רוה"ח המבקרים של החברה ומבוסס על אומדנים וניסיון החברה וכן על המידע הקיים לה במועד דוח זה ולפיכך עלול לחול שינוי באמור לעיל ואף שינוי מהותי. בנוסף, המידע בדבר המועד המתוכנן להשלמת העסקה ועצם השלמתה עשוי להשתנות או שלא להתממש, כולו או חלקו, או להתממש באופן שונה מכפי שצפתה החברה, בין היתר, בשל גורמים שונים שאינם בשליטת החברה או שיכולת החברה להשפיע עליהם מוגבלת ובכלל זה, הצורך באישורים או בהסכמות של צדדים שלישיים.**

# חברת הבת קרגל אריזות גמישות בע"מ ("**קא"ג**") רשמה בדוחותיה הכספיים ליום 30 ביוני 2022 הפסד בסך של כ- 30 מיליון ש"ח הנובע מרישום הפרשה לירידת ערך מוניטין, מלאי, ורכוש קבוע של קא"ג. לפרטים אודות הערכת השווי שביצעה החברה בעקבות קיומם של סממנים לירידת ערך ראו סעיף 9 להלן ובאור 11 לדוח הכספי.

# ביום 3 במרץ 2022 קרגל התקשרה עם אילות השקעות (רמת ורד) 1994 בע"מ ("אילות")[[9]](#footnote-9), בהסכם לפיו הסכם השכירות המקורי הסתיים באותו מועד וקרגל השיבה לאילות את מלוא זכויותיה במתחם והמחתה לאילות את כל הזכויות וההתחייבויות של קרגל על פי הסכמי שכירות המשנה עם שוכרי המשנה במתחם וזאת בתמורה לתשלום בסך של 51.3 מיליון ש"ח (בתוספת מע"מ כדין) **(להלן: "מכירת זכויות הנדל"ן")**. לפרטים נוספים ראו סעיף 3.1 לפרק תיאור עסקי התאגיד בדוח התקופתי 2021 ודיווח מיידי מיום 6 במרץ 2022 (מס' אסמכתא: 2022-01-022032).

# ביום 18.1.2022 החליט דירקטוריון החברה על חלוקת דיבידנד בסך של 5 מיליון ש"ח. לפרטים נוספים ראו סעיף 4.1 לפרק תיאור עסקי התאגיד בדוח התקופתי 2021 ודיווח מיידי מיום 18 בינואר 2022 (מס' אסמכתא: 2022-01-008373).

# לענין התייחסות החברה להשפעות נגיף הקורונה ראו סעיף 8 לפרק תיאור עסקי התאגיד בדוח התקופתי 2021 וביאור 1ד לדוחותיה הכספיים של החברה.

# **אמות מידה פיננסיות**

# **קבוצת פלסטו-קרגל בע"מ**

# החברה התחייבה במסגרת שטר הנאמנות של אגרות החוב (סדרה ד'), לעמוד במספר אמות מידה פיננסיות כמפורט להלן. בחינת עמידת החברה באמות המידה הפיננסיות מבוצעת אחת לרבעון כמפורט להלן:

|  |  |
| --- | --- |
| אמות מידה פיננסיות בהן התחייבה החברה | תוצאת חישוב ליום 30.6.2022 |
| ההון העצמי המוחשי לא יפחת מסך של 100 מיליון ש"ח למשך תקופה העולה על שני רבעונים קלנדריים רצופים. | 217 |
| היחס בין החוב הפיננסי נטו ל- EBITDA של החברה, לא יעלה על 5.5, וזאת למשך תקופה העולה על שני רבעונים קלנדריים רצופים.  | 3 |
| יחס ההון העצמי למאזן לא יפחת משיעור של 18% למשך תקופה העולה על שני רבעונים קלנדריים רצופים.  | 23% |

יצוין כי נכון ליום 30.6.2022 עמדה החברה באמות המידה הפיננסיות המפורטות לעיל.

# **התחייבויות** החברה כלפי שלושה מוסדות פיננסיים שונים אשר העמידו לחברה מסגרות אשראי לא מחייבות, כללו, בין היתר, שמירה על אמות מידה פיננסיות כמפורט להלן (יובהר, כי לא כל אמות המידה הפיננסיות חלות ביחס לכל שלושת המוסדות הפיננסיים האמורים):

|  |  |
| --- | --- |
| אמות מידה פיננסיות בהן התחייבה החברה  | תוצאת חישוב ליום 30.6.2022 |
| שיעור ההון העצמי המוחשי לסך המאזן המוחשי לא יפחת מ-12%.[[10]](#footnote-10) | 21% |
| סכום ההון העצמי המוחשי לא יפחת מ-120 מיליון ₪. | 217 |
| יחס חוב פיננסי נטו ל-EBITDA לא יעלה על- 5.5. | 3 |
| היחס בין החוב הפיננסי נטו לזמן קצר (לא כולל חלויות שוטפות של אשראי לזמן ארוך), לסך ההון החוזר התפעולי (יתרת לקוחות ומלאי בניכוי ספקים), על בסיס דוחות מאוחדים לא יעלה על 90%. | 69% |

יצוין כי נכון ליום 30.6.2022 עמדה החברה באמות המידה הפיננסיות המפורטות לעיל.

# **התחייבויות** קרגל **בע"מ כלפי שלושה מוסדות פיננסיים והמלווה** כהגדרתו בסעיף 51.11.2 לפרק תיאור עסקי התאגיד, **לשמירה על אמות מידה פיננסיות כמפורט להלן:**

|  |  |
| --- | --- |
| אמות מידה פיננסיות בהן התחייבה קרגל  | תוצאת חישוב ליום 30.6.2022 |
| שיעור ההון העצמי מסך המאזן על בסיס דוחותיה המאוחדים של קרגל לא יפחת מ-16%. | 28% |
| סך ההון העצמי על בסיס דוחות סולו של קרגל, לא יפחת מ-115 מיליון ש"ח. | 222  |
| היחס בין החוב הפיננסי נטו לבין ה-EBITDA על בסיס דוחותיה המאוחדים של קרגל לא יעלה על 4.5  | 3.25 |
| יחס שירות חוב - יחס שירות החוב השנתי ההיסטורי אשר יחושב בהתייחס לכל תקופה של ארבעה רבעונים רצופים עובר למועד החישוב כיחס שבין (א) ל- (ב), יהיה גדול מ- 1.1.(א) EBIDTA בניכוי: השקעות ברכוש קבוע והשקעות הוניות וכן בניכוי סכום התשלומים בפועל בגין מס ודיבידנדים שחולקו לבעלי המניות בארבעת הרבעונים רצופים עובר למועד החישוב;(ב) החלויות (קרן, ריבית, עמלות והוצאות) אשר שולמו על ידי החברה ועל ידי טריפלקס בתקופת ארבעת הרבעונים כאמור בגין החוב הפיננסי,[[11]](#footnote-11) כשבכל מקרה יחולו לפחות שתי החלויות האחרונות. | 3.28 |

יצוין כי נכון ליום 30.6.2022 עמדה קרגל באמות המידה הפיננסיות המפורטות לעיל.

# **המצב הכספי (תקנה 48(ג)(1) (באלפי ש"ח)**

|  |  |  |  |  |
| --- | --- | --- | --- | --- |
| סעיף מהדוחות המאוחדים על המצב הכספי | 30.6.2022  | 30.6.2021  | 31.12.2021  | **הסבר** |
| נכסים שוטפים | נכסים שוטפים% מסך מאזן | 589,42855.6% | 425,37038.2% | 463,02441.2% | הגידול ביתרת הנכסים השוטפים ליום 30 ביוני 2022 לעומת 30 ביוני 2021 נובע מיישום תקן חשבונאות בינלאומי 5 IFRS5")") נכסים זמינים למכירה בקשר עם מכירת פעילות אתר שדרות ומגידול בלקוחות ומלאי. הגידול ביתרת הנכסים השוטפים ליום 30 ביוני 2022 לעומת 31 בדצמבר 2021 נובע בעיקר מיישום IFRS5 נכסים זמינים למכירה, גידול במלאי, בלקוחות ובחייבים האחרים אל מול קיטון ביתרות המזומנים. |
|  לקוחות | 168,169 | 205,544 | 220,961 | הקיטון ביתרת הלקוחות ליום 30 ביוני 2022 לעומת 30 ביוני 2021 ולעומת 31 בדצמבר 2021 נובע כתוצאה סיווג בגין יישום תקן IFRS5. בנטרול השפעות יישום התקן – הגידול ביתרת הלקוחות ליום 30 ביוני 2022 לעומת 30 ביוני 2021 ולעומת 31 בדצמבר 2021, נובע בעיקר מגידול במכירות.  |
| מלאי | 146,182 | 154,661 | 173,694 | הקיטון ביתרת המלאי ליום 30 ביוני 2022 לעומת 30 ביוני 2021 ולעומת 31 בדצמבר 2021 נובע כתוצאה מיישום IFRS5. בנטרול השפעות יישום התקן – הגידול ביתרת המלאי ליום 30 ביוני 2022 לעומת 30 ביוני 2021 ולעומת 31 בדצמבר 2021, נובע בעיקר מגידול במלאי חומרי גלם.  |
| חייבים אחרים  | 24,055 | 22,814 | 17,344 | הגידול ביתרת החייבים האחרים ליום 30 ביוני 2022 לעומת 30 ביוני 2021 נובע מגידול במקדמות לספקים, מוסדות מע"מ לקבל, אל מול קיטון בהוצאות מראש והשקעה נטו בחכירה. הגידול ביתרת החייבים האחרים ליום 30 ביוני 2022 לעומת 31 בדצמבר 2021 נובע מגידול במקדמות לספקים, מוסדות מע"מ לקבל, אל מול קיטון בהשקעה נטו בחכירה. בנטרול השפעות יישום התקן הגידול ביתרת החייבים האחרים ליום 30 ביוני 2022 לעומת 30 ביוני 2021 ולעומת 31 בדצמבר 2021 נובע מגידול במקדמות לספקים. |
|  | נכסים מוחזקים למכירה | 210,499 | - | - | הנכסים של הפעילות הנמכרת של אתר שדרות, סווגו, בהתאם להוראות IFRS5, כנכסים של קבוצת מימוש המוחזקת למכירה. |
| נכסים שאינם שוטפים | נכסים שאינם שוטפים% מסך מאזן | 470,74744.4% | 687,82261.8% | 660,37358.8% | הקיטון בהיקף הנכסים שאינם שוטפים ליום 30 ביוני 2022 לעומת 30 ביוני 2021 ולעומת 31 בדצמבר 2021, נובע בעיקר מיישום IFRS5, קיטון ביתרת חייבים נטו בגין השקעה בחכירה כתוצאה ממכירת זכויות הנדל"ן בלוד וסיום הסכמי חכירת משנה, קיטון בנכסים בלתי מוחשיים בגין מחיקת מוניטין, קיטון ברכוש קבוע וקיטון בנדל"ן להשקעה אל מול גידול בנכסים בגין זכויות שימוש. |
|  | רכוש קבוע  | 228,789 | 308,737 | 302,423 | הקיטון ביתרת הרכוש הקבוע ליום 30 ביוני 2022 לעומת 30 ביוני 2021 ולעומת 31 בדצמבר 2021 נובע בעיקר ממכירת זכויות הנדל"ן, מהפחתה שוטפת, ירידת ערך שנרשמה וכן כתוצאה מיישום IFRS5, אל מול רכישות שוטפות.  |
|  | נכסים בלתי מוחשיים | 20,922 | 63,793 | 35,232 | הקיטון ביתרת הנכסים הבלתי מוחשיים ליום 30 ביוני 2022 לעומת 30 ביוני 2021 ולעומת 31 בדצמבר 2021 נובע כתוצאה מהפחתת מוניטין ומהפחתה שוטפת וירידת ערך בגין נכסים בלתי מוחשיים.  |
|  | נכסים בגין זכויות שימוש | 149,448 | 133,893 | 139,004 | הגידול ביתרת הנכסים בגין זכויות שימוש ליום 30 ביוני 2022 לעומת 30 ביוני 2021 ולעומת 31 בדצמבר 2021 נובע כתוצאה מהכרה בנכסי זכות שימוש חדשים אל מול הפחתה שוטפת.  |
|  | נדל"ן להשקעה | - | 12,968 | 8,505 | הקיטון ביתרת הנדל"ן להשקעה ליום 30 ביוני 2022 לעומת 30 ביוני 2021 ולעומת 31 בדצמבר 2021 נובע ממכירת זכויות הנדל"ן. |
|  | חייבים נטו בגין השקעה בחכירה | 13,556 | 108,955 | 114,575 | הקיטון ביתרת חייבים נטו בגין השקעה בחכירה ליום 30 ביוני 2022 לעומת 30 ביוני 2021 ולעומת 31 בדצמבר 2021 נובע בעיקר כתוצאה ממכירת זכויות הנדל"ן וסיום הסכמי חכירות המשנה.  |
|  | יתרות חובה לזמן ארוך | 8,356 | 9,530 | 9,701 | הקיטון ביתרות חובה לזמן ארוך ליום 30 ביוני 2022 לעומת 30 ביוני 2021 ולעומת 31 בדצמבר 2021 נובע בעיקר מפירעונות של חייבים זמן ארוך. |

| סעיף מהדוחות המאוחדים על המצב הכספי | 30.6.2022  | 30.6.2021  | 31.12.2021  | **הסבר** |
| --- | --- | --- | --- | --- |
| התחייבויות שוטפות | התחייבויות שוטפות% מסך מאזן  | 556,98952.5% | 413,72637.1% | 456,68040.6% | הגידול בהתחייבויות השוטפות ליום 30 ביוני 2022 לעומת 30 ביוני 2021 ולעומת 31 בדצמבר 2021 נובע בעיקר מגידול ביתרת ספקים ונותני שירותים, גידול בהלוואות לזמן קצר, ויישום IFRS5 אל מול פירעון של אגרות חוב הניתנות להמרה, קיטון בזכאים שונים, וקיטון בחלויות שוטפות של התחייבות בגין חכירות. |
|  | אשראי מתאגידים בנקאיים ואחרים  | 208,716 | 147,893 | 154,504 | הגידול באשראי מתאגידים בנקאיים ואחרים ליום 30 ביוני 2022 לעומת 30 ביוני 2021 ולעומת 31 בדצמבר 2021 נובע בעיקר מהעלייה בהון חוזר.  |
|  | אגרות חוב - חלויות שוטפות | 20,248 | 20,248 | 20,248 |  |
|  | אגרות חוב הניתנות להמרה למניות – חלויות שוטפות | - | 12,913 | - | הקיטון ביתרת אגרות חוב הניתנות להמרה למניות ליום 30 ביוני לעומת 30 ביוני 2021 נובע כתוצאה מפירעון מלא של אגרות החוב הניתנות להמרה.  |
|  | ספקים ונותני שירותים | 158,638 | 160,726 | 213,461 | הקיטון ביתרת ספקים ונותני שירותים ליום 30 ביוני 2022 לעומת 30 ביוני 2021 ולעומת 31 בדצמבר 2021 נובע כתוצאה מיישום IFRS5. בנטרול השפעות יישום התקן – הגידול ביתרת ספקים ונותני שירותים ליום 30 ביוני 2022 לעומת 30 ביוני 2021 ולעומת 31 בדצמבר 2021, נובע בעיקר מעלייה בהיקף קניות חומרי גלם. |
|  | זכאים אחרים | 35,470 | 51,888 | 47,289 | הקיטון ביתרת הזכאים האחרים ליום 30 ביוני 2022 לעומת 30 ביוני 2021 נובע בעיקר מקיטון במקדמות מלקוחות מקיטון בהכנסות מראש, ומיישום IFRS5. הקיטון ביתרת הזכאים האחרים ליום 30 ביוני 2022 לעומת 31 בדצמבר 2021 נובע בעיקר מקיטון במקדמות מלקוחות ומיישום IFRS5 אל מול גידול בהוצאות לשלם. |
|   | חלויות שוטפות של התחייבות בגין חכירות | 14,625 | 18,951 | 20,622 | הקיטון ביתרת חלויות שוטפות של התחייבות בגין חכירות ליום 30 ביוני 2022 לעומת 30 ביוני 2021 ולעומת 31 בדצמבר 2021 נובעת בעיקר ממכירת זכויות הנדל"ן וסיום הסכם החכירה בלוד. |
|  | התחייבויות מוחזקות למכירה | 118,512 | - | - | ההתחייבויות של הפעילות הנמכרת של אתר שדרות סווגו, בהתאם להוראות IFRS5, כהתחייבויות של קבוצת מימוש המוחזקת למכירה. |
| התחייבויות שאינן שוטפות | התחייבויות שאינן שוטפות % מסך מאזן | 262,20624.8% | 407,90536.6% | 384,49434.3% | הקיטון בהתחייבויות שאינן שוטפות ליום 30 ביוני 2022 לעומת 30 ביוני 2021 נובע בעיקר מקיטון בהלוואות לזמן ארוך בניכוי חלויות שוטפות מתאגידים בנקאיים, קיטון באגרות חוב, קיטון בהתחייבויות בגין חכירה לאור מכירת זכויות הנדל"ן וסיום הסכם החכירה בלוד, קיטון ביתרות ספקים לזמן ארוך, קיטון במיסים נדחים ומיישום IFRS5.הקיטון בהתחייבויות שאינן שוטפות ליום 30 ביוני 2022 לעומת 31 בדצמבר 2021 נובע בעיקר מקיטון בהלוואות לזמן ארוך בניכוי חלויות שוטפות מתאגידים בנקאיים, קיטון בהתחייבויות בגין חכירה לאור מכירת זכויות הנדל"ן וסיום הסכם החכירה בלוד, קיטון ביתרות ספקים לזמן ארוך, קיטון במיסים נדחים ומיישום IFRS5. |
|  | הלוואות לזמןארוך מתאגידיםבנקאיים, בניכוי חלויות שוטפות | 42,004 | 73,483 | 62,316 | הקיטון ביתרת הלוואות לזמן ארוך ליום 30 ביוני 2022 לעומת 30 ביוני 2021 ולעומת 31 בדצמבר 2021 נובע מפירעונות שוטפים וכתוצאה מיישום IFRS5.  |
|  | אגרות חוב  | 19,638 | 39,294 | 19,182 | הקיטון באיגרות חוב ליום 30ביוני 2022 לעומת 30 ביוני 2021 נובע מפירעון שוטף של אגרות חוב. |
|  | מסים נדחים | 308 | 13,623 | 10,257 | הקיטון במיסים הנדחים ליום 30 ביוני 2022 לעומת 30 ביוני 2021 ולעומת 31 בדצמבר 2021 נובע בעיקר כתוצאה ממכירת זכויות הנדל"ן (גריעת רכוש קבוע ונכסי זכות שימוש) מירידת ערך מוניטין, מלאי, נכסים בלתי מוחשיים ורכוש קבוע.  |
|  | התחייבות בגין חכירה | 197,305 | 262,564 | 281,065 | הקיטון ביתרת התחייבויות בגין חכירות ליום 30 ביוני 2022 לעומת 30 ביוני 2021 ולעומת 31 בדצמבר 2021 נובע בעיקר כתוצאה ממכירת זכויות הנדל"ן וסיום הסכם החכירה בלוד וכתוצאה מיישום IFRS5, אל מול תוספות הסכמי חכירה שוטפים. |
|  | ספקים לזמן ארוך | - | 15,894 | 8,674 | הקיטון ביתרת הספקים לזמן ארוך ליום 30 ביוני 2022 לעומת 30 ביוני 2021 ולעומת 31 בדצמבר 2021 נובע מתשלומים לספקים. |
|  | הון עצמי% מסך מאזן | 240,98022.7% | 291,46126.2% | 282,22325.1% | בתקופת הדוח קטן ההון העצמי בגין ההפסד של כ- 36 מ' ש"ח הנובע מרישום ירידת ערך, וחלוקת דיבידנד בסך של 5 מ' ש"ח.  |

# **תוצאות הפעילות של הקבוצה (תקנה 48(ג)(1)) (באלפי ש"ח)**

|  | התקופה שהסתיימה ביום 30.6.2022 | התקופה שהסתיימה ביום 30.6.2021 | % שינוי בין תקופת הדוח לתקופה המקבילה אשתקד | שנת 2021 | הסבר |
| --- | --- | --- | --- | --- | --- |
| מכירות  | 388,150 | 330,856 | 17.3% | 690,092 | הגידול במכירות בתקופת הדוח לעומת התקופה המקבילה אשתקד, נובע מגידול במכירות בתחום הקרטון וגידול במכירות בתחום האריזות הגמישות. |
| רווח גולמי % ממכירות  | 52,99613.7% | 50,50915.3% | 4.9% | 92,48813.4% | הגידול ברווח הגולמי בתקופת הדוח לעומת התקופה המקבילה אשתקד, נובע בעיקר מגידול במכירות. |
| הוצאות מכירה ושיווק  % ממכירות | 23,644 6.1% | 19,555 5.9% |  20.9% | 40,256 5.8% | הגידול בהוצאות מכירה ושיווק בתקופת הדוח לעומת התקופה המקבילה אשתקד, נובע בעיקר מהגידול במכירות. |
| הוצאות הנהלה וכלליות % ממכירות | 10,5892.7% | 10,1693.1% | 4.1% | 20,4193.0% | הגידול בהוצאות הנהלה וכלליות בתקופת הדוח לעומת התקופה המקבילה אשתקד, נובע בעיקר מגידול בהפרשה לחובות מסופקים ומגידול בהוצאות הנהלה אחרות. |
| הפסד מירידת ערך | (44,200) | - |  | (28,227) | ההפסד מירידת ערך נובע בעיקר מרישום הפרשה לירידת ערך מוניטין, נכסים בלתי מוחשיים ונכסים בלתי כספיים אחרים. בשנת 2021 נובע מהפחתת מוניטין של חברה בת.  |
| הכנסות (הוצאות) אחרות, נטו  | (1,276) | (1,619) | (21%) | 14,926 |  |
| הוצאות מימון, נטו | 19,526 | 13,961 | 39.9% | 25,159 | הגידול בהוצאות מימון בתקופת הדוח, לעומת התקופה המקבילה אשתקד נבע *בעיקר בשל שונות בהפרשי שער והצמדה למדד.* הוצאות מימון, נטו של הקבוצה מושפעות בעיקר מהיקף האשראי מתאגידים בנקאיים, מאגרות החוב של החברה, משער החליפין של השקל מול הדולר, האירו והליש"ט, משער ריבית הפריים ומהוצאות מימון בגין יישום IFRS16. |
|  הטבת מס  | 8,720 | 49 |  | 1,044 | הטבת המס בתקופה הנוכחית נובעת בעיקר מהקטנת ההתחייבות למיסים נדחים כתוצאה ממכירת זכויות הנדל"ן בלוד ומרישום הכנסות מיסים נדחים בגין ההפסד מירידת ערך. |
| רווח (הפסד)  | (36,547) | 6,104 |  | (3,866) | הקיטון ברווח בתקופת הדוח אל מול התקופה המקבילה אשתקד נובע בעיקר כתוצאה מההפסד מירידת ערך אל מול הגידול ברווח הגולמי ומהגידול בהכנסות אחרות.  |
| רווח (הפסד) כולל אחר | (36,333) | 6,087 |  | (3,382) | השינוי ברווח הכולל בתקופת הדוח נבע בעיקר מהשינוי ברווח הנקי לתקופה כמפורט בסעיף "רווח (הפסד)" לעיל. בתוספת הוצאות שערוך קרן הון מהפרשי תרגום.  |

|  |  |  |  |  |
| --- | --- | --- | --- | --- |
|  | רבעון שהסתיים ב- 30 ליוני 2022(אלפי ש"ח) | רבעון שהסתיים ב- 30 ליוני 2021(אלפי ש"ח) | % שינוי בין תקופת הדוח לתקופה המקבילה אשתקד | הסברי הנהלה |
| מכירות  | 181,061 | 165,889 | 9.1% | הגידול במכירות בתקופת הדוח לעומת התקופה המקבילה אשתקד, נובע בעיקר מגידול במכירות בתחום האריזות הגמישות. |
| רווח גולמי % ממכירות  | 24,36613.5% | 27,04316.3% | (9.9%) | הקיטון ברווח הגולמי בתקופת הדוח לעומת התקופה המקבילה אשתקד, נובע בעיקר מעליה באחוז החומרים ביחס למכירות, עליה בהוצאות יצור אחרות וקבלני משנה. |
| הוצאות מכירה ושיווק  % ממכירות | 12,551 6.9% | 9,746 5.9% |  28.8% | הגידול בהוצאות מכירה ושיווק בתקופת הדוח לעומת התקופה המקבילה אשתקד, נובע בעיקר מהגידול במכירות. |
| הוצאות הנהלה וכלליות % ממכירות | 5,0542.8% | 5,1973.1% | (2.8%) | הקיטון בהוצאות הנהלה וכלליות בתקופת הדוח לעומת התקופה המקבילה אשתקד, נובע בעיקר מקיטון בהוצאות שכר.  |
| הפסד מירידת ערך | (3,729) | - |  | ההפסד מירידת ערך נובע מרישום הפרשה לירידת ערך.  |
| הכנסות (הוצאות) אחרות, נטו  | (4,741) | (575) | 824% |  |
| הוצאות מימון, נטו  | 12,045 | 7,444 | 61.8% | הגידול בהוצאות מימון בתקופת הדוח, לעומת התקופה המקבילה אשתקד נבע *בעיקר בשל שונות בהפרשי שער והצמדה למדד.*הוצאות מימון, נטו של הקבוצה מושפעות בעיקר מהיקף האשראי מתאגידים בנקאיים, מאגרות החוב של החברה ואחרים, משער החליפין של השקל מול הדולר, האירו והליש"ט, משער ריבית הפריים, והוצאות מימון בגין יישום IFRS16. |
|  הטבת (הוצאת) מס  | 518 | (244) | (312.2%) | הטבת המס בתקופה הנוכחית נובעת בעיקר מהקטנת ההתחייבות למיסים נדחים כתוצאה מרישום הכנסות מיסים נדחים לאור רישום ההפרשה לירידת ערך. |
| רווח (הפסד)  | (12,745) | 4,264 |  | הקיטון ברווח בתקופת הדוח אל מול התקופה המקבילה אשתקד נובע בעיקר כתוצאה מקיטון ברווח התפעולי ומהפסד מירידת ערך.  |
| רווח (הפסד) כולל אחר | (12,658) | 4,015 |  | השינוי ברווח הכולל בתקופת הדוח נבע בעיקר מהשינוי ברווח הנקי לתקופה כמפורט בסעיף "רווח (הפסד)" לעיל. בתוספת הוצאות שערוך קרן הון מהפרשי תרגום.  |

# **נזילות ומקורות המימון (תקנה 48(ג)(1) (באלפי ש"ח)**

|  |  |  |  |  |
| --- | --- | --- | --- | --- |
|  | התקופה שהסתיימה ביום 30 ביוני 2022 | התקופה שהסתיימה ביום 30 ביוני 2021 | שנת 2021 | הסבר |
| פעילות שוטפת  | (54,321) | 26,180 | 64,326 | המזומנים נטו ששימשו לפעילות השוטפת בתקופת הדוח הושפעו בעיקר מגידול בהון החוזר של הקבוצה אל מול הרווחיות התזרימית של הקבוצה.המזומנים נטו שנבעו מפעילות שוטפת בתקופה המקבילה אשתקד הושפעו מהרווחיות התזרימית של הקבוצה, אל מול גידול בהון חוזר. |
| פעילות השקעה | 15,949 | (14,763) | 6,555 | תזרימי המזומנים נטו שנבעו מפעילות השקעה בתקופת הדוח, נבעו בעיקר ממכירת זכויות הנדל"ן בסך של 51,350 אלפי ש"ח, תקבולים בגין השקעה נטו בחכירה בסך של 1,511 אלפי ש"ח, ומפירעון הלוואות שהוענקו ללקוחות בסך 1,449 אלפי ש"ח, אל מול השקעה ברכוש קבוע בסך 37,784 אלפי ש"ח. תזרימי המזומנים נטו ששימשו לפעילות השקעה בתקופה המקבילה אשתקד, נבעו בעיקר מרכישת רכוש קבוע ונכסים בלתי מוחשיים בסך של 20,060 אלפי ש"ח, אל מול תמורה ממכירת רכוש קבוע בסך של 2,135 אלפי ש"ח, פירעון הלוואות שהוענקו ללקוחות בסך של 1,110 אלפי ש"ח ומתקבולים בגין השקעה נטו בחכירה בסך של 2,860 אלפי ש"ח. |
| פעילות מימון | 29,061 | 163 | (49,625) | תזרימי המזומנים נטו שנבעו מפעילות מימון בתקופת הדוח, נבעו מקבלת אשראי לזמן קצר מתאגידים בנקאיים, נטו בסך של 62,118 אלפי ש"ח אל מול חלוקת דיבידנד בסך של 5,000 אלפי ש"ח, פירעון הלוואות לזמן ארוך מתאגידים בנקאיים בסך של 18,191 אלפי ש"ח ופירעון התחייבויות בגין חכירה בסך של 9,866 אלפי ש"ח.תזרימי המזומנים נטו שנבעו מפעילות מימון בתקופה המקבילה אשתקד, נבעו מקבלת אשראי לזמן קצר מתאגידים בנקאיים, נטו בסך של 19,320 אלפי ש"ח וקבלת הלוואות לזמן ארוך מתאגידים בנקאיים בסך של 6,637 אלפי ש"ח, תמורה ממימוש כתבי אופציה למניות בסך 9,363 אלפי ש"ח, אל מול פירעון הלוואות לזמן ארוך מתאגידים בנקאיים בסך של 20,646 אלפי ש"ח, פירעון התחייבויות בגין חכירה בסך של 9,511 אלפי ש"ח וחלוקת דיבידנד בסך של 5,000 אלפי ש"ח. |

|  |  |  |  |
| --- | --- | --- | --- |
|  | רבעון שהסתיים ב 30 ביוני 2022 | רבעון שהסתיים ב 30 ביוני 2021 | הסבר |
| פעילות שוטפת  | (40,663) | 25,490 | המזומנים נטו ששימשו לפעילות השוטפת בתקופת הדוח הושפעו בעיקר מגידול בהון החוזר של הקבוצה אל מול הרווחיות התזרימית של הקבוצה.המזומנים נטו שנבעו מפעילות שוטפת בתקופה המקבילה אשתקד הושפעו מהרווחיות התזרימית של הקבוצה, ומקיטון בהון חוזר. |
| פעילות השקעה | (7,108) | (7,765) | תזרימי המזומנים נטו ששימשו לפעילות השקעה בתקופת הדוח, נבעו בעיקר מהשקעה ברכוש קבוע ונכסים בלתי מוחשיים בסך 7,232 אלפי ש"ח, אל מול תקבולים בגין השקעה נטו בחכירה בסך של 227 אלפי ש"ח.תזרימי המזומנים נטו ששימשו לפעילות השקעה בתקופה המקבילה אשתקד, נבעו בעיקר מרכישת רכוש קבוע ונכסים בלתי מוחשיים בסך של 9,061 אלפי ש"ח, אל מול מתקבולים בגין השקעה נטו בחכירה בסך של 1,401 אלפי ש"ח. |
| פעילות מימון | 52,599 | (8,635) | תזרימי המזומנים נטו שנבעו מפעילות מימון בתקופת הדוח, נבעו מקבלת אשראי לזמן קצר מתאגידים בנקאיים, נטו בסך של 66,603 אלפי ש"ח אל מול פירעון הלוואות לזמן ארוך מתאגידים בנקאיים בסך של 9,272 אלפי ש"ח ופירעון התחייבויות בגין חכירה בסך של 4,732 אלפי ש"ח.תזרימי המזומנים נטו ששימשו לפעילות מימון בתקופה המקבילה אשתקד, שימשו לפירעון אשראי לזמן קצר מתאגידים בנקאיים, נטו בסך של 10,541 אלפי ש"ח, פירעון התחייבויות בגין חכירה בסך של 4,841 אלפי ש"ח וחלוקת דיבידנד בסך של 5,000 אלפי ש"ח. אל מול קבלת הלוואות לזמן ארוך מתאגידים בנקאיים בסך של 2,500 אלפי ש"ח, תמורה ממימוש כתבי אופציה למניות בסך 9,184 אלפי ש"ח.  |

# **גילוי ייעודי למחזיקי אגרות חוב**

|  |  |
| --- | --- |
| פרטים על אגרות החוב (סדרה ד') | במיליוני ש"ח |
| מועד ההנפקה | 1.8.2016 |
| שווי נקוב במועד ההנפקה | 57.5  |
| שווי נקוב נוכחי | 40.5 |
| שווי נקוב כשהוא מוערך מחדש לפי תנאי ההצמדה (כולל ריבית שנצברה) | 42.7 |
| ריבית שנצברה | 2.2 |
| שווי הוגן כפי שנכלל בדוחות הכספיים | 39.9 |
| שווי בורסאי | 43.0 |
| ריבית שנתית (משולמת מידי חצי שנה) | 5.6% [[12]](#footnote-12) |
| מועד תשלום קרן – בשנים 2019-2023 | 1 באוגוסט  |
| מועד תשלום ריבית בשנים 2017-2023 | 1 באוגוסט |
| אגרות החוב אינן המירות | אינן המירות |
| זכות לביצוע פדיון מוקדם | החברה רשאית לבצע פדיון מוקדם (חלקי או מלא) אחת לרבעון. |
| נכסים משועבדים לאג"ח | אגרות החוב (סדרה ד') מובטחות בשעבוד שלילי אינן מובטחות בכל שעבוד או בטוחה אחרת. |
| ניתנה ערבות לתשלום ההתחייבות  | לא. |
| פרטים על הדירוג |  |
| דוח דירוג עדכני  | התפרסם ביום 20.12.2021 (אסמכתא: 2021-01-111853). |
| החברה המדרגת | מדרוג |
| דירוג עדכני | 2Baa Stable |
| דירוג למועד ההנפקה | Baa2 |
| פרטים על הנאמן |  |
| שם החברה | הרמטיק נאמנות (1975) בע"מ |
| שם האחראי | דן אבנון |
| פרטי התקשרות  | טל: 03-5274867, פקס:03-5271736 |
| כתובת למשלוח מסמכים | רחוב הירקון 113, תל אביב |
| האם בתום שנת הדוח ובמהלכה עמד התאגיד בכל התנאים וההתחייבויות לפי שטר הנאמנות | למועד הדוח החברה עמדה בכל התנאים וההתחייבויות מכוח שטרי הנאמנות ולא התקיימו תנאים המקיימים עילה להעמדת האג"ח לפירעון מיידי. |
| דוח שנתי | ביום 29.6.2022 הגיש הנאמן את הדוח השנתי למחזיקי אג"ח (סדרה ד'). לפרטים ראו דיווח מיידי של הנאמן מיום 29.6.2022 אסמכתא: 2022-10-080614). |

# **דירקטוריון החברה מביע את תודתו והערכתו למנהלי הקבוצה ועובדיה על עבודתם המסורה.**

|  |  |  |
| --- | --- | --- |
| **אלי אשרף, יו"ר הדירקטוריון** |  | **גבי נגר, מנכ"ל וסגן יו"ר הדירקטוריון** |

30 באוגוסט 2022

1. בהתאם לתקנה 44(א1)(1) לתקנות, לדוחותיה של החברה לרבעון השני לשנת 2022 לא צורפו דוחותיה הכספיים של החברה הכלולה קרגל להבים בע"מ, חברה נכדה של החברה, אשר כל פעילותה הינה החזקה במקרקעין ובמבנה המפעל בלהבים המושכר במלואו לקרגל בע"מ חברת הבת של החברה אשר מנהלת שם את פעילות הייצור. נתוניה הכספיים של קרגל להבים הינם חסרי משמעות ביחס לדוחות החברה ותמצית תוצאותיה הכספיות של קרגל להבים מפורטים בביאור 4 לדוחותיה הכספיים של החברה. [↑](#footnote-ref-1)
2. חברה ציבורית אשר ניירות הערך שלה נסחרים בבורסה. [↑](#footnote-ref-2)
3. בתוספת מע"מ כדין, ככל שיחול. [↑](#footnote-ref-3)
4. חברה פרטית בבעלות ובשליטה מלאה של החברה. [↑](#footnote-ref-4)
5. לפרטים נוספים אודות פעילות האריזות הגמישות ראו חלק ג' לפרק תיאור עסקי התאגיד בדוח התקופתי לשנת 2021. [↑](#footnote-ref-5)
6. יובהר כי החברה התחייבה כלפי הרוכשת שלא להתחרות בה בתחום הפעילות למשך תקופה של 36 חודשים ממועד ההשלמה. החברה ממשיכה לפעול בתחום האריזות הגמישות באמצעות קא"ג והתחייבות זו לא תחול על קא"ג. [↑](#footnote-ref-6)
7. הממכר כולל גם את מלוא אחזקות החברה במניות חברת הבת פרודוסייף בע"מ (כשהן נקיות וחופשיות), חברה פרטית בבעלות ובשליטה מלאה של החברה, בעלת הזכויות בייצור מארז ProduSafe, הנמכרות תמורת סך של 585 אלפי ש"ח (אשר איננו נתון להתאמות) מתוך סכום התמורה הכולל. [↑](#footnote-ref-7)
8. החברה תפרסם דוח מיידי במועד השלמת העסקה, ככל שתושלם, אשר יכלול את התמורה הסופית לאחר ההתאמות. [↑](#footnote-ref-8)
9. חברה בבעלות ובשליטה מלאה של אמות השקעות בע"מ - חברה ציבורית אשר ניירות הערך שלה נסחרים בבורסה לניירות ערך בתל אביב ("הבורסה"). [↑](#footnote-ref-9)
10. "הון עצמי מוחשי" – הון עצמי בניכוי נכסים בלתי מוחשיים (כגון מוניטין, זכויות יוצרים, פטנטים, סימני מסחר, שמות מסחריים, השקעות במו"פ וכו'), כמוצג במאזן המאוחד של החברה לאותו מועד. [↑](#footnote-ref-10)
11. "חוב פיננסי" - סך כל החובות וההתחייבויות הישירים של החברה ושל טריפלקס, אשר מועד פירעונם עולה על שנה כמשתקף מדוחות סולו על בסיס מורחב כפי שהוגדר בהסכם. [↑](#footnote-ref-11)
12. #  לפרטים בדבר התאמות שבוצעו בשיעורי הריבית **של אגרות החוב (סדרה ד')** של החברה, ראו סעיף 51 לפרק תיאור עסקי התאגיד וכן דיווחים מיידיים אשר פורסמו על ידי החברה ביום 14.3.2019 וביום 14.12.2020 (מס' אסמכתא 2020-01-127609 ו-2019-01-022189, בהתאמה) הנכללים בזאת על דרך ההפניה.

 [↑](#footnote-ref-12)